Pri Trenčíne došlo k tragédii.
V piatok večer do seba pri Trenčíne narazili tri autá, zahynuli pri tom dve osoby. Informovali o tom na Facebooku trenčianski policajti.
K nehode došlo na ceste I/9 pri obci Mníchova Lehota. "Pri zrážke vozidiel utrpeli dvaja vodiči vo veku 76 rokov a 71 rokov zranenia, ktorým na mieste podľahli," napísala polícia.
Dodala, že na miesto bol prizvaný aj znalec z odboru cestnej dopravy a vyšetrovateľ v súvislosti s touto udalosťou začal trestné stíhanie vo veci prečinu usmrtenie.
Presné príčiny a okolnosti nehody zatiaľ nie sú známe, momentálne predmetom vyšetrovania. Cesta je už prejazdná bez akýchkoľvek obmedzení.